एप्लिक कला - चादर, साड़ी आदि पर कपड़ाक टुकड़ा सँ बनाओल गेल कला के एप्लिक कला कहल जाइत अछि। मात्र मधुबनी जिलामे एप्लिक कलाक चारि हजार कलाकार निबंधित छथि। एकर नाम जल्दिये नेट पर देल जाओत जाहिसँ बिचौलियाक वर्चस्व खत्म होएत। साड़ीक संग बेडशीट, पिलो कवर, टेबुल क्लाथ संगे बहुतो चीज पर एप्लिक कला बनाओल जाएत अछि।
 एप्लिक कला केँ बौद्दिक संपदा अधिकारक अंर्तगत पेटेँट कएल गेल अछि। एकरा अंर्तगत पारंपरिक उत्पादक मौलिकता केँ संरक्षण देबाक अछि, जेकरा भौगोलिक उप दर्शन कहल जाइत अछि। संसद भौगोलिक उप दर्शनक संरक्षण लेल एकटा अधिनियम लागू केलक अछि जाहिसँ इ बातक पहिचान कएल जाइत अछि जे ओ कोन देशक अछि। भौगोलिक मूलक कारणे ओहि क्षेत्र केँ चिन्हल जाइत अछि। भौगोलिक उप दर्शन उपभोक्ता केँ इ बतौबैत अछि जे कोनो उत्पाद कोन निश्चित स्थान पर उत्पादित भेल अछि। 